Here is a page extracted from Wikipedia that may contain CSS, HTML, and a lot of unformatted text.

Title: هارون
Content: هارون بن عمران (;  אַהֲרֹן), هوا نبى من انبياء الله اللى بيؤمن بيهم اتباع العقائد اليهوديه و المسيحيه و الاسلاميه و عاش النبى هارون مع اخوه النبى موسى فى مصر فى عصر الفراعنه حسب العهد القديم و القران و فى الكتاب المقدس العهد القديم هوا ابن عمران و الاخ الاكبر لموسى و مريم متجوز من اليشيفا و لبه اربع ابناء.

نسبه 
هوا نبى الله هارون بن عمران بن قاهث بن لاوى بن يعقوب بن اسحاق بن ابراهيم.

ابنائه 
ليه حسب مصادر اليهوديه:
 ايثامار
 اليعازر
 ناداب
 ابيهو
ليه حسب مصادر اسلاميه:
 شبر
 شبير
 مبشر

حياته 
ورد اول ذكر لهارون فى سفر الخروج (14:4) لما عينه يهوه اله اليهود مساعد و متحدث باسم موسى اللى كان لسانه تقيل.

كان هارون الاداه لصنع كتير من المعجزات (اللى يرويها سفر الخروج): زى تحويل مية الانهار لدم (20:7) و صعود الضفادع (فمد هارون يده على ميه مصر فصعدت الضفادع وغطت ارض مصر) (خروج 5:8).

وفاته 
اتوفى هارون على قمة جبل هور, بعمر 123 سنه بعد ما خلع رداء الكهنوت على ابنه اليعازر بامر يهوه لموسى: (خذ هارون و اليعازر ابنه و اصعد بهما الى جبل هور و اخلع عن هارون ثيابه و البس اليعازر ابنه اياها...) العدد(25:20-27) حسب التوراه, و فى روايه تانيه اتوفى قبل اخوه موسى و اتدفن على قمة جبل جنب من مدينه البتراء فى الاردن. و اسم الجبل دلوقتى جبل هارون نسبه للنبى هارون.

لينكات برانيه

مصادر 

شخصيات دينيه
انبيا و رسل بحسب المعتقد الاسلامى
انبيا و رسل بحسب المعتقد اليهودى
انبيا و رسل بحسب المعتقد المسيحى